paragraph_text: Dana 17. ožujka 2009. godine prikazana je i nova verzija operativnog sustava za iPhone 3.0. Ova je verzija izašla u lipnju 2009 godine. Kompatibilna je s prvom generacijom iPhone-a uz neka ograničenja koje se tiču samog hardvera uređaja, te 3G iPhone. Najznačajnije novosti su multi-tasking odnosno pozadinski procesi koji do sada nisu bili dozvoljeni u prijašnjim verzijama, podrška za cut/copy/paste, novi univerzalni pretražnik koji istovremeno pretražuje mail poruke, tekstualne zapise, kontakte, glazbu, video itd. zvan Spotlight, mogućnost horizontalne virtualne tipkovnice, podrška za MMS, stereo Bluetooth profile te umrežavanje više telefona u ad-hoc peer 2 peer mrežu te preko 1000 novih API instrukcija pomoću kojih programeri mogu imati detaljniji pristup operativnom sustavu.